	ROMÂNIA 
JUDEŢUL TIMIŞ
MUNICIPIUL   TIMIŞOARA
DIRECŢIA COMUNICARE-RELAȚIONARE
SC2019-29155 / 14.11.2019
	

	

	
Bd. C.D. Loga nr. 1, 300030   Timişoara,  tel: +40 256  408 300,  fax:+40 256 493 017 e-mail: primariatm@primariatm.ro  internet: www.primariatm.ro





RAPORT DE SPECIALITATE
privind aprobarea participării Municipiului Timişoara la proiectul “European Towns Fostering Intercultural Dialogue and Combating Discrimination of Migrants and Minorities”/„Oraşe europene care promovează dialogul intercultural şi lupta împotriva discriminării migranţilor şi minorităţilor”- nr. 612749-CITIZ-1-2019-1-LV-CITIZ-NT



Promovarea dialogului intercultural şi combaterea discriminării sunt obiective asumate de comunitatea locală, de consiliul local şi municipalitate prin diferite documente programatice, iar participarea la dialogul din interiorul Uniunii Europene referitor la aceste probleme este o modalitate de acţiune pentru atingerea acestor obiective. Municipiul Timişoara va fi în anul 2021 Capitală Europeană a Culturii şi conform programului, a Strategiei Culturale a Municipiului Timişoara 2014-2024, a Strategiei de Tineret şi a altor documente şi-a însuţit promovarea dialogului intercultural şi combaterea discriminării. 
De asemenea, la nivelul municipiului există un Consiliu Consultativ al Minorităţilor Naţionale, care  funcţionează pe  baza  dialogului  în  ceea  ce  priveşte  elaborarea  şi aplicarea politicilor    publice    în    domeniul    minorităţilor    naţionale. Alături de acesta, de mai mulți ani își derulează activitatea un număr de 20 Consililii Consultative de Cartier, precum și 1 Consiliu Consultativ pe Probleme de Tineret, și 1 Consiliul Consultativ pentru Turism, toate cele 23 de structuri de consultare publică contribuind activ la implicarea cetățenilor Timișoarei cu privire la realizarea obiectivelor de interes local, contribuind totodată în acest mod la creșterea nivelului de trai din zonă.

Proiectul „European Towns Fostering Intercultural Dialogue and Combating Discrimination of Migrants and Minorities”/„Oraşe europene care promovează dialogul intercultural şi lupta impotriva discriminării migranţilor şi minorităţilor” se înscrie în obiectivele programului Capitală Europeană a Culturii conceput "cu scopul de a apropia popoarele Europei" şi de a celebra contribuţia  oraşelor  la  dezvoltarea culturii. Impactul promovării multiculturalităţii asupra comunităţilor şi regiunilor determină şi nevoia unei mai extinse colaborări între oraşele care au deţinut titlul, cele care urmează să îl deţină şi cele care aspiră la el. 
În acest context, Municipiul Timişoara, ca partener în proiect, are de câştigat prin împărtăşirea din experienţa şi bunele practici care vor fi analizate în cadrul reuniunilor internaţionale. Timişoara a fost şi este un oraş în care multiculturalitatea şi toleranţa etnică şi religioasă sunt componente definitorii, fapt pentru care poate contribui cu experienţa sa la dialogul trans-european care se va realiza în cadrul proiectului. Aşadar, proiectul reprezintă o oportunitate pentru Timişoara de a implica activ membri comunităţii în valorificarea viitoare a titlului de Capitală Europeană a Culturii(CEC) prin prisma dialogului şi a combaterii discriminării. 
Proiectul oferă Timişoarei oportunitatea de a mobiliza cetăţeni care să ia parte activă la dezbaterea problemelor la nivel european, în oraşele şi ţările partenere în proiect şi a îmbunătăţi şi dezvolta programele şi strategiile sale.  
Obiectivul proiectului este cel de promovare a dialogului multicultural şi combatere a discriminării, iar un obiectiv specific, în contexul prezenţei în dezbatere a 5 oraşe Capitale Europene ale Culturii este şi cel de punere în valoare a potenţialului programului CEC de a contribui la consolidarera specificului multicultural şi diversificarea modalităţilor de  integrare şi cooperare a minorităţilor etnice şi a migranţilor. Se are în vedere iniţierea şi permanentizarea unor acţiuni, prin includerea în programele locale şi regionale multianuale de finanţare, în strategii, programe şi planuri de acţiune pentru oraşele  şi regiunile participante în proiect, pentru factorii de decizie de la nivel naţional şi european. În cadrul proiectului, partenerii vor analiza şi împărtăşi modalităţi de abordare şi exemple de bună practică în combaterea discriminării şi stimularea dialogului intercultural.
Proiectul se desfăşoară în perioada septembrie 2019 - septembrie 2021 şi presupune 5 reuniuni la nivel european în oraşe participante în proiect.
Proiectul este finanţat prin prin Agenţia Executivă pentru Educaţie, Audiovizual şi Cultură (EACEA) din Bruxelles în cadrul programului „Europa pentru cetăţeni”, Componenta 2: Implicare democratică și participare civică, Acțiunea 2.2.: Rețele de orașe.
Valoarea proiectului este de 148.680 Euro. Pentru Timişoara se preconizează participarea la cel puțin 5 evenimente, participare care se va realiza pe cheltuiala administraţiei locale timişorene, respectându-se prevederile HG 518/1995, actualizată. Partenerul principal va rambursa cheltuielile de călătorie/deplasare în cuantum de până la 150 euro/persoană pentru participanţii la evenimentele internaţionale ale proiectului. Diferenţa va reprezenta contribuţia Municipiului Timişoara privind participarea în cadrul proiectului. La fel, în cazul realizării de materiale, traduceri, tipărituri, ori alte activităţi de comunicare, mese rotunde, seminarii, activități de catering, evenimente de comunicare ori de diseminare, respectiv cheltuieli legate de experți, cheltuieli de deplasare pentru experți/traineri și participanți; toate cheltuielile generate de activitățile anterior enumerate, inclusiv cele de coordonare/realizare generală la nivel local, respectiv de ordin administrativ, vor reprezenta contribuţia Municipiului Timişoara în cadrul proiectului.
Pentru evenimentele realizate la nivel local, coordonatorul proiectului va rambursa costuri în cuantum de maxim 1.000 Euro, după prezentarea documentelor justificative.

Având în vedere prevederile legale expuse în prezentul raport, apreciem că proiectul de hotărâre privind aprobarea participării Municipiului Timişoara la proiectul „European Towns Fostering Intercultural Dialogue and Combating Discrimination of  Migrants and Minorities”/„Oraşe europene care promovează dialogul intercultural şi lupta împotriva discriminării migranţilor şi minorităţilor”- nr. 612749-CITIZ-1-2019-1-LV-CITIZ-NT  îndeplineşte condiţiile pentru a fi supus dezbaterii şi aprobării plenului consiliului local.

